[{"text_idx": "#000001", "text": "Lii Urb on ellu viinud solidaarsusprojekti, mis keskendus kohaliku kogukonna elanike tervislike eluviiside arendamisele (loe tema kogemust projektiga siit), lisaks toimetab ta praegu uue solidaarsusprojektiga, mille keskmes on kogukonna noorte koolitamine ja motiveerimine, et ka nemad julgeksid oma ideid ellu viima hakata. Kohalike solidaarsusprojektide koordinaator Anni vo\u0303ttis kohtumise kokku nii: \u201cSolidaarsusprojektide rahvusvaheline meetup na\u0308itas ha\u0308sti, kuidas erinevates Euroopa riikides on tegijad noored mo\u0303ne kitsaskoha leidnud ja seda oma projektiga lahendama asunud. Lisaks leidsid ko\u0303ik osalejad oma projektides ka u\u0308hisosasid, mis aitas selgemalt mo\u0303testada kohalike projektide euroopalikku va\u0308a\u0308rtust. Noored arutasid ka tulevikuplaane ehk siis ta\u0308itis see kohtumine suurepa\u0308raselt oma eesma\u0308rki \u2013 kohalike projektide euroopalik va\u0308a\u0308rtus ja liikumine kohalikult tegevuselt rahvusvaheliste vo\u0303imalusteni.\u201d"}, {"text_idx": "#000002", "text": "Ma\u0308rtsi alguses (2.-5.03) toimus Vilniuses esmakordselt Euroopa Solidaarsuskorpuse projektitegijate kokkutulek. U\u0308ks Eesti esindajatest seal olin mina. Kokkutulek algas mitteametlikult neljapa\u0308eva o\u0303htul, kus ko\u0303ik kohale tulnud osalised said koos nautida o\u0303htuso\u0308o\u0308ki ning hiljem teineteisega tutvust teha. Nii olid mo\u0303ned juba reede hommikuks omavahel tuttavad ning arutelud sujusid palju mugavamalt."}, {"text_idx": "#000003", "text": "Reede algas varakult tutvustusringiga, kuna mo\u0303ned osalised saabusid eelmisel o\u0303htul liiga hilja, et teistega koos o\u0303htut veeta. Jagati enda kohta fakte ning ra\u0308a\u0308giti oma lo\u0303ppenud ja ka\u0308imasolevatest solidaarsuskorpuse projektidest. Kogu pa\u0308ev oli pu\u0308hendatud projektide tutvustamisele ning erinevate solidaarsuskorpusega seotud keskkondade ja vo\u0303imaluste tutvustamisele. Oli po\u0303nev na\u0308ha, milliseid projekte ja kui erinevate probleemide lahenduseks on projekte tehtud. Iga ettevo\u0303tmine oli ta\u0308iesti oma na\u0308gu ja meeletult lahe! Na\u0308iteks tehti Poolas to\u0308o\u0308tubade sari, kus noored said tulla ja midagi lahedat ise valmis teha. Saksamaal vo\u0303ideldi illegaalse grafiti vastu ning anti huvilistele vo\u0303imalus professionaali juhendamisel midagi kunstilist teha. O\u0303htuso\u0308o\u0308giks ku\u0308lastati kohalikku sotsiaalettevo\u0303tet \u2013 Pirmas Blynas. Seal to\u0308o\u0308tasid puudega vo\u0303i sotsiaalselt ko\u0303rvaleja\u0308etud inimesed, kellele anti vo\u0303imalus arendada iseennast ning muuta Leedu u\u0308hiskond vastuvo\u0303tlikumaks sarnaste inimeste suhtes. Restorani tekkimislugu oli va\u0308ga armas ja inspireeriv, soovitan va\u0308ga sinna kohale minna ja selle ise va\u0308lja uurida!"}, {"text_idx": "#000004", "text": "Laupa\u0308ev algas nippide jagamisega. Pika laua peale olid pandud paberid, igau\u0308hel neist teema, millega seoses said ko\u0303ik kirja panna projektikogemusest o\u0303pitud nipid, nt kuidas kaasata ko\u0303iki po\u0303lvkondi, kuidas julgustada teisi projekte la\u0308bi viima vo\u0303i milliseid digitaalseid vahendeid vo\u0303iks eduka projekti la\u0308biviimisel kasutada. Kuna kirjutamiseks anti va\u0308he aega, sai treenida oma aju kiirelt mo\u0303tlema, meenutama ja probleeme lahendama. Hiljem saime uurida erinevate vo\u0303imaluste kohta inimraamatukogu stiilis. Umbes u\u0308he tunni va\u0308ltel saime istuda mo\u0303ne spetsialisti juurde ning ku\u0308sida temalt ku\u0308simusi seoses noortevahetuse, sotsiaalettevo\u0303tete, vabatahtliku to\u0308o\u0308, Salto vo\u0303imaluste ja DiscoverEU programmiga. Pa\u0308rast lo\u0303unaso\u0308o\u0308ki toimusid osaluskohviku stiilis arutelud erinevatel teemadel, millest osalejad tahtsid ra\u0308a\u0308kida. Nii leiti vo\u0303imalusi arutada tulevaste noortevahetuste plaane, turundust, digivahendite kasutamist ja eelarvete koostamisest. Pa\u0308eva lo\u0303puks oli niivo\u0303rd palju infot, et esimese hooga ei osanud midagi sellega peale hakata. Ko\u0303ige viimasena ku\u0308lastasime hiljuti suletud vanglat, millel oli va\u0308ga vo\u0303igas, kuid huvitav ajalugu."}, {"text_idx": "#000005", "text": "Vabadel hetkedel ning erinevate kohtade vahel liikudes sai natukene tutvuda ka Vilniuse vanalinnaga ning na\u0308ha, mida teevad inimesed selle linna 700 aastaseks saamise puhul."}, {"text_idx": "#000006", "text": "Need kolm pa\u0308eva olid tihedalt ta\u0308is info saamist ja jagamist ning teiste endasuguste probleemilahendajatega arutlemist. Saime ideid tulevasteks koosto\u0308o\u0308projektideks ja ettevo\u0303tmisteks, tutvuseid kogu eluks ning ja\u0308a\u0308me ko\u0303ik va\u0308ga ootama ja\u0308rgmist kohtumist!"}, {"text_idx": "#000007", "text": "Ka\u0308rt: \u201cAktiivne o\u0303ppimine ta\u0308hendas, et koolitus oli va\u0308sitav, aga rikastav.\u201d"}, {"text_idx": "#000008", "text": "Grete: \u201cSelliseid vo\u0303imalusi ei tule tihti ning nendest, mis tulevad, tuleb kahe ka\u0308ega kinni haarata.\u201d"}, {"text_idx": "#000011", "text": "Oleme Noorteprogrammide keskus Erasmus+ ja Euroopa Solidaarsuskorpuse agentuurist. Tegeleme noorte, noorsooto\u0308o\u0308tajate ja noortevaldkonna arengu toetamisega ning rahvusvahelise koosto\u0308o\u0308 edendamisega. Meie visioon on \"Iga noor hoolib iseendast ja maailmast\"."}]